Σέρχιο Ράμος

Ο Σέρχιο Ράμος Γκαρθία (ισπανικά: Sergio Ramos García,γεννήθηκε 30 Μαρτίου 1986) είναι Ισπανός διεθνής ποδοσφαιριστής. Η θέση στην οποία καταξιώθηκε είναι αυτή του κεντρικού αμυντικού, συχνά θεωρούμενος ως ένας από τους καλύτερους της εποχής του. 

Ξεκίνησε την καριέρα του στην Σεβίλλη κάνοντας εξαιρετικές εμφανίσεις και  το 2005 πήγε στην Ρεάλ Μαδρίτης. Από τότε ήταν βασικός και αναντικατάστατος παίκτης. Με την ομάδα της Μαδρίτης, κέρδισε 18 τίτλους (μεταξύ των οποίων τέσσερα Τσάμπιονς Λιγκ) και εξελίχθηκε σε έναν από τους μεγαλύτερους σκόρερ στην Λα Λίγκα από την θέση του αμυντικού. Σε διεθνές επίπεδο, εκπροσώπησε την Εθνική Ισπανίας σε τέσσερα Παγκόσμια Κύπελλα και τρία Ευρωπαϊκά. Κατέκτησε το Παγκόσμιο Κύπελλο Ποδοσφαίρου το 2010, το Ευρωπαϊκό Πρωτάθλημα 2008 και το Ευρωπαϊκό Πρωτάθλημα 2012.

 Καριέρα 

Σε συλλόγους
Ο Ράμος ξεκίνησε την καριέρα του από τις ακαδημίες της Σεβίλλης. Έκανε την πρώτη του εμφάνιση στη Πριμέρα Ντιβιζιόν το 2004 σε αγώνα μεταξύ της Σεβίλλης και Ντεπορτίβο Λα Κορούνια. Συνολικά έκανε 39 εμφανίσεις στη Σεβίλλη και το 2005 αποκτήθηκε από την Ρεάλ Μαδρίτης για το ποσό των 27 εκατομμυρίων ευρώ. Σύντομα εξελίχθηκε σε βασικός παίκτης στην πρώτη ενδεκάδα της Ρεάλ ως δεξιός πλάγιος αμυντικός αλλά και ως κεντρικός αμυντικός ή αμυντικός μέσος σε περιπτώσεις ανάγκης. Σωματικά ιδιαίτερα δυνατός, πολύ ικανός στο ψηλό παιχνίδι, αντιστάθμισε τα όχι σπάνια αμυντικά του λάθη με ασυνήθιστο ανταγωνιστικό πνεύμα και, πάνω απ' όλα, σκοράροντας μια σειρά από κρίσιμα γκολ, περισσότερα από όσα καυχιούνται πολλοί επιθετικοί υψηλού επιπέδου. Συχνά σκληρός συγκέντρωσε αρκετές κίτρινες και κόκκινες κάρτες στην καριέρα του. Με την Ρεάλ έχει κατακτήσει τέσσερις φορές το πρωτάθλημα Ισπανίας και δύο φορές το Κύπελλο Ισπανίας. Έπαιξε σημαντικό ρόλο στην κατάκτηση και των τεσσάρων Τσάμπιονς Λιγκ. Σημείωσε ακόμη και το σημαντικότερο γκολ του στην καριέρα του εναντίον της Ατλέτικο Μαδρίτης στο 93ο λεπτό, την σεζόν 2013-14 στον τελικό.

Στο φινάλε της σεζόν 2020-21, ο Ράμος αποχώρησε ως ελεύθερος από την Ρεάλ Μαδρίτης μετά από 16 χρόνια. Στους Μαδριλένους αγωνίστηκε συνολικά σε 671 παιχνίδια και παρότι  αμυντικός, σημείωσε 101 γκολ ενώ μοίρασε και 40 ασίστ. Επόμενος σταθμός στην καριέρα του η γαλλική Παρί Σεν Ζερμέν, στην οποία υπέγραψε συμβόλαιο και αγωνίστηκε έως το καλοκαίρι του 2023.

Διεθνής καριέρα
Στην εθνική ομάδα Ισπανίας έκανε την πρώτη του εμφάνιση σε ηλικία μόλις 18 ετών και το 2013  έγινε ο νεότερος παίκτης στην ιστορία της εθνικής που έφτασε τις 100 συμμετοχές.  Έχει αγωνιστεί σε όλες τις διοργανώσεις, με αποκορύφωμα την κατάκτηση του Παγκοσμίου Κυπέλλου του 2010. Έχοντας συμπληρώσει 180 διεθνείς εμφανίσεις στην εθνική ανδρών το 2020, ήταν κάτοχος του ευρωπαϊκού ρεκόρ μέχρι τον Οκτώβριο του 2021, ενώ παραμένει ο πρώτος στην Εθνική Ισπανίας.

Στις 23 Φεβρουαρίου του 2023 ανακοίνωσε την αποχώρησή του από την Εθνική Ισπανίας μετά την επικοινωνία που είχε με τον προπονητή της ομάδας, Λουίς Ντε Λα Φουέντε, ο οποίος τον ενημέρωσε πως δεν τον υπολογίζει για τα επόμενα παιχνίδια των «φούριας ρόχας». Στο αποχαιρετιστήριο μήνυμα του, ανέφερε πως δεν επιθυμούσε να αποχωρήσει τη δεδομένη στιγμή από την εθνική ομάδα.

Τίτλοι
Σύλλογοι
Ρεάλ Μαδρίτης
Πρωτάθλημα Ισπανίας: 2006-07, 2007-08, 2011-12, 2016-17 2019-2020
Κύπελλο Ισπανίας: 2010-11, 2013-14
Σούπερκαπ Ισπανίας: 2008, 2012, 2017
Τσάμπιονς Λιγκ: 2013-14, 2015-16, 2016-17, 2017-18
ΟΥΕΦΑ Σούπερ Καπ: 2014, 2016
Παγκόσμιο Κύπελλο Συλλόγων: 2014, 2016, 2017, 2018

Διεθνείς
Εθνική Ισπανίας Κ-19
 Ευρωπαϊκό πρωτάθλημα Νέων: 2004

Εθνική Ισπανίας
 Παγκόσμιο Κύπελλο (2): 2010
 Ευρωπαϊκό Πρωτάθλημα: 2008, 2012

 Δείτε επίσης 

 Κατάλογος ποδοσφαιριστών ανδρών με 150 ή περισσότερες διεθνείς συμμετοχές

 Παραπομπές 

 Εξωτερικοί σύνδεσμοι 

Real Madrid official profile

National team data
Official website 

Κατηγορία:Ισπανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Εθνικής Ισπανίας Κ19
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Εθνικής Ισπανίας Κ17
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Σεβίγια ΑΚ
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:FIFA Century Club
Κατηγορία:Ανδαλουσιανοί ποδοσφαιριστές
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Λιγκ 1